CELEX: 32019D1697
Language: sl
Date: 2019-10-07 00:00:00
Title: Izvedbeni sklep Sveta (EU) 2019/1697 z dne 7. oktobra 2019 o začetku avtomatizirane izmenjave podatkov iz registrov vozil na Irskem

10.10.2019   
               
               
                  SL
               
               
                  Uradni list Evropske unije
               
               
                  L 259/63
               
            
         IZVEDBENI SKLEP SVETA (EU) 2019/1697
         z dne 7. oktobra 2019
         o začetku avtomatizirane izmenjave podatkov iz registrov vozil na Irskem
         SVET EVROPSKE UNIJE JE –
         ob upoštevanju Pogodbe o delovanju Evropske unije,
         ob upoštevanju Sklepa Sveta 2008/615/PNZ z dne 23. junija 2008 o poglobitvi čezmejnega sodelovanja, zlasti na področju boja proti terorizmu in čezmejnemu kriminalu (1), in zlasti člena 33 Sklepa,
         ob upoštevanju mnenja Evropskega parlamenta (2),
         ob upoštevanju naslednjega:
         
                     (1)
                  
                  
                     V skladu s členom 25(2) Sklepa 2008/615/PNZ se osebni podatki iz navedenega sklepa ne smejo pošiljati, dokler se v nacionalni zakonodaji ozemelj držav članic, ki so vključena v takšno pošiljanje, ne začnejo izvajati splošne določbe o varstvu podatkov iz poglavja 6 navedenega sklepa.
                  
               
                     (2)
                  
                  
                     Člen 20 Sklepa Sveta 2008/616/PNZ (3) določa, da se preverjanje, ali je pogoj iz uvodne izjave 1 v zvezi z avtomatizirano izmenjavo podatkov v skladu s poglavjem 2 Sklepa 2008/615/PNZ izpolnjen, opravi na podlagi poročila o oceni, ki temelji na vprašalniku, ocenjevalnem obisku in preskusu.
                  
               
                     (3)
                  
                  
                     V skladu s točko 1.1 poglavja 4 Priloge k Sklepu 2008/616/PNZ se vprašalnik, ki ga je pripravila ustrezna delovna skupina Sveta, nanaša na vsako avtomatizirano izmenjavo podatkov in ga država članica izpolni takoj, ko meni, da izpolnjuje predpogoje za delitev podatkov v ustrezni kategoriji podatkov.
                  
               
                     (4)
                  
                  
                     Irska je izpolnila vprašalnik o varstvu podatkov in vprašalnik o izmenjavi podatkov iz registrov vozil.
                  
               
                     (5)
                  
                  
                     Irska je opravila uspešen preskus z Nizozemsko.
                  
               
                     (6)
                  
                  
                     Na Irskem je bil opravljen ocenjevalni obisk, o katerem je nizozemsko-portugalska ocenjevalna skupina pripravila poročilo in ga poslala ustrezni delovni skupini Sveta.
                  
               
                     (7)
                  
                  
                     Celovito poročilo o oceni, v katerem so povzeti rezultati vprašalnika, ocenjevalnega obiska in preskusa glede izmenjave podatkov iz registrov vozil, je bilo predloženo Svetu.
                  
               
                     (8)
                  
                  
                     Svet je 7. marca 2019 ob strinjanju vseh držav članic, ki jih zavezuje Sklep 2008/615/PNZ, ugotovil, da Irska v celoti izvaja splošne določbe o varstvu podatkov, določene v poglavju 6 Sklepa 2008/615/PNZ.
                  
               
                     (9)
                  
                  
                     Za namene avtomatiziranega iskanja podatkov iz registrov vozil bi bilo zato treba Irski dovoliti prejemanje in pošiljanje osebnih podatkov na podlagi člena 12 Sklepa 2008/615/PNZ.
                  
               
                     (10)
                  
                  
                     S členom 33 Sklepa 2008/615/PNZ so Svetu podeljena izvedbena pooblastila za sprejemanje ukrepov, potrebnih za izvajanje navedenega sklepa, zlasti kar zadeva prejemanje in pošiljanje osebnih podatkov na podlagi navedenega sklepa.
                  
               
                     (11)
                  
                  
                     Ker so izpolnjeni pogoji in je izveden postopek za začetek izvrševanja takšnih izvedbenih pooblastil, bi bilo treba sprejeti izvedbeni sklep o začetku avtomatizirane izmenjave podatkov iz registrov vozil na Irskem, ki bo tej državi članici omogočil prejemanje in pošiljanje osebnih podatkov na podlagi člena 12 Sklepa 2008/615/PNZ.
                  
               
                     (12)
                  
                  
                     Sklep 2008/615/PNZ je za Dansko, Irsko in Združeno kraljestvo zavezujoč, zato sodelujejo pri sprejetju in uporabi tega sklepa, s katerim se izvaja Sklep 2008/615/PNZ –
                  
               SPREJEL NASLEDNJI SKLEP:
         
            Člen 1
            Irska je za namene avtomatiziranega iskanja podatkov iz registrov vozil upravičena prejemati in pošiljati osebne podatke na podlagi člena 12 Sklepa 2008/615/PNZ od 11. oktobra 2019.
         
         
            Člen 2
            Ta sklep začne veljati dan po objavi v Uradnem listu Evropske unije.
            Ta sklep se uporablja v skladu s Pogodbama.
         
         
            V Luxembourgu, 7. oktobra 2019
            
               
                  Za Svet
               
               
                  Predsednica
               
               A.-M. HENRIKSSON
            
         
         
            (1)  UL L 210, 6.8.2008, str. 1.
         
            (2)  Mnenje z dne 17. septembra 2019 (še ni objavljeno v Uradnem listu).
         
            (3)  Sklep Sveta 2008/616/PNZ z dne 23. junija 2008 o izvajanju Sklepa 2008/615/PNZ o poglobitvi čezmejnega sodelovanja, zlasti na področju boja proti terorizmu in čezmejnemu kriminalu (UL L 210, 6.8.2008, str. 12).